HRVATSKO KNJIŽNIČARSKO DRUŠTVO



CROATIAN LIBRARY ASSOCIATION

**Stručni odbor (2014.- 2016.)**

Hrvatske bratske zajednice 4

10000 Zagreb

**ZAPISNIK** s 9. sjednice Stručnog odbora HKD-a

Deveta sjednica Stručnog odbora HKD-a održana je 15. rujna 2016. u Uredu Hrvatskoga knjižničarskog društva. Sjednica je trajala od 11.00 do 13.00 sati.

**Prisutni:**

1. **Marijana Mišetić** (*predsjednica Stručnog odbora Hrvatskoga knjižničarskog društva i predsjednica Komisije za visokoškolske knjižnice*)
2. **Ljiljana Krpeljević** *(predsjednica Komisije za zavičajne zbirke i zamjenica predsjednice Stručnog odbora)*
3. **Frida Bišćan** *(predsjednica Komisije za izgradnju i opremu knjižnica)*
4. **Darija Ćaleta** *(predsjednica Komisije za muzejske i galerijske knjižnice)*
5. **Davorka Semenić-Premec** *(zamjenica predsjednice Komisije za čitanje)*
6. **Vesna Golubović** *(predsjednica Komisije za nabavu knjiž. građe i međuknjižničnu posudbu)*
7. **Zrinka Udiljak Bugarinovski** *(zamjenica predsjednice Komisije za upravljanje)*
8. **Dragutin Nemec** *(predsjednik Komisije za pravne i srodne knjižnice)*
9. **Davorka Pšenica** *(predsjednica Komisije za slobodan pristup informacijama i slobodu izražavanja i zamjenica predsjednice Komisije za javno zagovaranje)*
10. **Alka Stropnik** *(predsjednica Komisije za knjižnične usluge za djecu i mladež)*
11. **Ivančica Đukec-Kero** *(predsjednica Komisije za narodne knjižnice)*
12. **Sanja Vukasović-Rogač** *(predsjednica Komisije za glazbene knjižnice i zbirke)*
13. **Vesna Špac** *(predsjednica Komisije za tehničke knjižnice)*
14. **Ines Cerovac** *(predsjednica Komisije za povijest knjige i knjižnica)*
15. **Željka Miščin** *(zamjenica predsjednice Komisije za knj. usluge za osobe s pos. potrebama)*
16. **Vesna Hodak** *(predsjednica Komisije za katalogizaciju)*
17. **Branka Purgarić-Kužić** *(predsjednica Komisije za klasifikaciju i predmetno označivanje)*
18. **Katarina Todorcev Hlača** *(predsjednica Radne grupe za manjinske knjižnice)*
19. **Sanja Kosić** *(zamjenica predsjednice Komisije za zaštitu knjižnične građe)*
20. **Danica Crnobrnja** *(predsjednica Komisije za bolničke knjižnice)*
21. **Tomislav Silić** *(predsjednik Komisije za informacijske tehnologije)*
22. **Aleksandra Ćar** *(predsjednica Komisije za državne informacije i službene publikacije)*
23. **Dijana Machala** *(predsjednica Komisije za obrazovanje i stalno stručno usavršavanje)*
24. **Sanjica Faletar Tanacković** *(predsjednica Komisije za teoriju i znanstveni rad)*
25. **Lobel Machala** *(predsjednik Radne grupe za AV građu)*
26. **Dina Mašina** *(predsjednica Odbora za nakladničku djelatnost)*
27. **Tamara Krajna** *(predsjednica Nadzornog odbora HKD-a)*

**Ad 1. Usvajanje Dnevnog reda**

Dnevni red je jednoglasno usvojen.

**Ad 2. Usvajanje Zapisnika sa 8. sjednice Stručnog odbora HKD-a**

Zapisnik je jednoglasno usvojen.

**Ad 3.** Izvještaji i planovi sekcija, komisija i radnih grupa HKD-a za 41. Skupštinu HKD-a

Marijana Mišetić, predsjednica Stručnog odbora HKD-a, izvijestila je članove o do sada pristiglim izvještajima te je zamolila one članove Stručnog odbora koji ih još nisu poslali da to što hitnije učine.

Članovi Stručnog odbora jednoglasno su prihvatili izvješća o radu radnih tijela HKD-a.

**Ad 4. Prijedlog osnivanja nove Radne grupe za elektroničku knjigu u sklopu Sekcije za upravljanje i tehnologiju**

Vesna Golubović izvijestila je članove Stručnog odbora o dopisu koji je elektroničkom poštom stigao od Lucije Miškić iz Društva knjižničara Bilogore, Podravine i Kalničkog prigorja na ime Komisije za nabavu i međuknjižničnu posudbu sa molbom za osnivanje Radne grupe za elektroničku knjigu. Jasmina Kenda je u ime Komisije za nabavu i međuknjižničnu posudbu odgovorila na dopis, kako za osnivanjem Radne grupe nema potrebe, jer se tom problematikom već bavi Komisija za nabavu.

Nakon toga također je iz Društva knjižničara Bilogore, Podravine i Kalničkog prigorja stigao dopis elektroničkom poštom na ime Tomislava Silića, predsjednika Komisije za informacijske tehnologije.

Postavlja se pitanje hoćemo li i dalje širiti HKD i osnivati nove Radne grupe, ili će se elektroničkom knjigom baviti već postojeće Komisije, a također je pitanje spada li to pod Komisiju za informacijske tehnologije, odnosno je li to pitanje elektronike ili sadržaja.

Marijana Mišetić otvara raspravu i slaže se Vesnom Golubović što se tiče problema širenja HKD-a, ali zalaže se za osnivanje ove Radne grupe, jer smatra da je elektronička knjiga područje koje će se i dalje širiti.

Razvila se rasprava u kojoj su sudjelovale Vesna Golubović, Marijana Mišetić, Vesna Hodak, Danijela Živković, Dragutin Nemec, Zrinka Udiljak Bugarinovski, Tomislav Silić, Dijana Machala, Sanja Kosić, Davorka Pšenica i Sanjica Faletar Tanacković.

Članovi Stručnog odbora odlučili su se za glasovanje.

Za osnivanje Radne grupe: 9

Suzdržani: 10

Protiv osnivanja Radne grupe: 7

Zaključak je Stručnog odbora da je potrebno i dalje problematizirati ovu tematiku, ali članovi odlučuju ne podržati osnivanje nove Radne grupe već upućuju predlagače da se obrate predsjednicima drugih mjerodavnih Komisija koje se već godinama bave elektroničkom knjigom i da se uključe u njihov rad. To su prije svega: Komisija za katalogizaciju (predsjednica Vesna Hodak), Komisija za nabavu i međuknjižničnu posudbu (predsjednica Vena Golubović), Komisija za autorsko pravo i otvoreni pristup (predsjednica Aleksandra Horvat) i Komisija za informacijske tehnologije (predsjednik Tomislav Silić). Stručni odbor prijedlog smatra dobrim i o njemu su članovi dugo raspravljali, te o njemu i dalje treba razmišljati, ali treba potaknuti međukomisijsku suradnju, jer je e-knjiga protkana kroz gotovo sve Komisije HKD-a.

**Ad 5. Razno**

* Željka Miščin, zamjenica predsjednice Komisije za knjižnične usluge za osobe s posebnim potrebama predstavila je Kampanju najavljenu na 8. sjednici Stručnog odbora u srpnju kao *Kampanja za osobe sa specifičnim teškoćama učenja,*pod nazivom Kampanja „I ja želim čitati“. Zahvalila je svim Komisijama na sudjelovanju.
* Danica Pelko predložila je pisanim putem da se Projekt za poticanje čitanja "Čitanje ne poznaje granice" prijavi na Javni poziv Ministarstva kulture za međunarodnu suradnju za 2017. godinu.

Stručni odbor je prijedlog jednoglasno podržao.

* Marijana Mišetić iznijela je problem biranja novih članova u Komisije i Radne grupe, jer sva regionalna društva još nisu dostavila zapisnike sa svojih redovnih izbornih skupština.

Kada se prikupe i kandidature članova regionalnih društava koja tek trebaju održati svoje Skupštine, popis kandidata zainteresiranih za rad u komisijama i radnim grupama proslijedit će se članovima Stručnog odbora elektroničkim putem.

* Marijana Mišetić predlaže da se kolegici Sonji Avalon, umirovljenici Zagrebačkog knjižničarskog društva, temeljem dugogodišnjeg angažmana plate troškovi odlaska na 41. Skupštinu. Razvila se rasprava, jer neki članovi SO smatraju da je to jako osjetljivo pitanje, platiti nekome, a nekome ne.

Prijedlog je Stručnog odbora de se svake 2 godine jednom zaslužnom umirovljeniku plate troškovi odlaska na Skupštinu.

Prijedlog se upućuje Glavnom odboru HKD-a.

Zapisnik sastavila:

Tina Matošević, poslovna tajnica HKD-a